《酬李端得山中道友书见寄之作》
唐代·苗发

马融方直校，阅检复持铅。素业高风继，青春壮思全。

论文多在高，宿寺不虚年。自署区中职，同荒郭外田。

山邻三径绝，野意八行传。煮玉矜新法，留符识旧仙。

涵苔溪溜浅，摇浪竹桥悬。复洞潜栖燕，疏杨半翳蝉。

咏歌虽有和，云锦独成妍。应以冯唐老，相讥示此篇。

作者简介：苗发 [唐]（约公元七五六年前后在世）， 唐代诗人。字、号、生卒年及生平均不详，约唐玄宗天宝末年间前后在世，潞州壶关人，大历十才子之一，工诗。初为乐平令，授兵部员外郎，迁驾部员外郎。仕终都官郎中。发常与当时名士酬答，但诗篇传世颇少。